ନୂଆଦିଲ୍ଲୀଃ ସୋସିଆଲ ମିଡିଆରେ ବେଳେବେଳେ ଏଭଳି ଫଟୋ ଭାଇରାଲ ହୋଇଯାଏ, ଯାହାକୁ ଦେଖି ୟୁଜରମାନେ ଖୁସି ହୋଇଯାଆନ୍ତି। ଏନେଇ ଏକ ବର୍ଷ ଶିଶୁର ଏପରି ଏକ ଫଟୋ ଭାଇରାଲ ହେବାରେ ଲାଗିଛି, ଯେଉଁଥିରେ ଶିଶୁଟି ଘର ଚଟିଆ ପକ୍ଷୀମାନଙ୍କୁ ଦାନା ଖାଇବାକୁ ଦେଉଛି।
ଫଟୋରେ ଏହା ସ୍ପଷ୍ଟ ଭାବରେ ଦେଖାଯାଉଛି ଯେ ପିଲାଟି ପଲିଥିନରେ କିଛି ନେଉଛି। ସେ ଏକ ପାର୍କରେ କିଛି ଘର ଚଟିଆ ଚଢ଼େଇକୁ ଖାଇବାକୁ ଦେଉଛି। ଅନେକ ଘର ଚଟିଆ ଦାନ ଖାଉଥିବାର ମଧ୍ୟ ଦେଖିବାକୁ ମିଳୁଛି।
ପିଲାଟିର ଏଭଳି କାର୍ଯ୍ୟ ଦେଖି ସମସ୍ତେ ଆଶ୍ଚର୍ଯ୍ୟ ହେଉଛନ୍ତି। କିଛି ଲୋକ ସେହି ଶିଶୁକୁ ପ୍ରଶଂସା ମଧ୍ୟ କରୁଛନ୍ତି। ଆଉ କିଛି ଲୋକ ଶିଶୁର ଏଭଳି ସଂସ୍କାର ପାଇଁ ତାଙ୍କ ମାତା ପିତାଙ୍କୁ ମଧ୍ୟ ପ୍ରଶଂସା କରୁଛନ୍ତି।
